The Beastmaster

The Beastmaster (euskaraz Piztien Jauna) 1982ko Don Coscarelli estatubatuar zinema zuzendariaren fantasiazko filma bat da. Protagonista nagusiak Marc Singer, Tanya Roberts, John Amos eta Rip Torn aktoreak izan ziren. Filma hau honako leloarekin aurkeztu zen: "Arranoaren kuraia, tigre beltzaren indarra, eta jainko baten boterearekin jaioa."

 Argumentua 

The Beastmaster filmak Dar (Marc Singer) pertsonaiaren istorioa kontatzen du, hau Zed erregearen (Rod Loomis) semea izanik, haurra zela Maax (Rip Torn) azti eta apaiz-nagusiaren agindupeko sorgin batek erreginaren (Vanna Bonta) altzotik lapurtu zuen. Halere, herrixka batetako nekazari xume batek sorginak haurra sakrifikatzera zihoan unean salbatu eta bere berezko semearekin batera familiako bat izango balitz bezala hezi zuen, Darri ezpatarekin nola borrokatu erakutsi ziolarik, gainera haurrak basapiztiekin telepatiaz harremanetan jartzeko ahalmena bazuela ere ikusi zuen.

Alaitasuna Jun (Tony Epper) maltzurraren gudarosteak herrixka erasotzen duenean apurtuko da, hau Maax aztiaren agindupeko gudaroste baten buruzagia delarik. Herrixkatik bizirik gelditzen den bakarra Dar da, honek arrano bat, tigre beltza edo pantera bat eta ni erbinudeen laguntzaz bere aitaordearen heriotza mendekatu, Maax azti zitala hil eta bere benetako aitaren erresuma berrezartzeko bidaiari asmoz abenturari diolarik.

 Aktoreak 
 Pertsonaia Aktorea Dar Marc Singer Kiri Tanya Roberts Maax Rip Torn Seth John Amos Tal Josh Milrad King Zed Rod Loomis Zed's Queen Vanna Bonta Dar gaztearen aita Ben Hammer Sacco Ralph Strait Dar gaztea Billy Jacoby Jun buruzagia Tony Epper Tils Paul Reynolds

 Kanpo estekak 
 The Beastmaster filmaren iragarkia ikusgai. Youtube.com 
 The Beastmaster filmaren IMDBko fitxa irakurgai 

Kategoria:Ameriketako Estatu Batuetako filmak
Kategoria:Alemaniako filmak
Kategoria:Fantasia iluneko filmak
Kategoria:Ezpata eta aztikeriazko filmak
Kategoria:Telepatiari buruzko filmak
Kategoria:Aztiei buruzko filmak
Kategoria:Haurdunaldiari buruzko filmak
Kategoria:Mendekuari buruzko filmak
Kategoria:Txoriei buruzko filmak
Kategoria:Animaliei buruzko filmak
Kategoria:Giza sakrifizioei buruzko filmak
Kategoria:Zientzia-fikziozko eleberrietan oinarritutako filmak
Kategoria:1980ko hamarkadako abentura filmak